Shameless (serie televiza americana)

Shameless ła ze na comedia televiza americana sviłupà da John Wells, che ła ze ndà in onda su Showtime dal 9 de zenaro 2011 al 11 de apriłe 2021. El ze un adatamento deła serie britanica omonima de Paul Abbott e el ga un cast guidà da William H. Macy e Emmy Rossum . Ła serie ła ze ambientà inti’a parte sud de Chicago, Illinois . 

Co ła prima deła nona stajon el 9 setenbre 2018, Shameless ła ze deventà ła serie co copion orizinałe pì longa neła storia de Showtime.   Inte’l zenaro 2020, ła serie ła ze stà renovà pa ła so ondicezima e ultima stajon, che ła gavarìa dovesto esar mostrà a metà 2020, ma ła za stà ritardà pa via deła pandemia de COVID-19 ; invese el ze stà mostrà el 6 de disenbre 2020.  El 14 de disenbre 2020, Showtime el ga anuncià che i zera drìo mandar in onda na serie de clip durante ła stajon 11, ciamà Shameless: Hall of Shame, co nove spesoni del programa pa reasumar i viaji dei personaji in sté 11 stajon.  El finałe deła serie el ze stà mandà in onda l’11 de apriłe 2021.

Premesa
Ła serie depinze ła pora e dizfunsionałe fameja de Frank Gallagher, on pare singol che trascura i so sie fijołi: Fiona, Phillip, Ian, Debbie, Carl e Liam; el pasa i so dì drogandose e bevendo, i so fijołi i comete ati ilegałi, come robaria, crimani e afari pa Chicago pa sopravivar.

Personaji
 William H. Macy come Frank Gallagher, el patriarca deła fameja Gallagher e pare de Fiona, Lip, Ian. Debbie, Carl e Liam. El ze on imbriagon e cronicamente dizocupà che mete so schei pa a robaria e ciavando chealtri. El ze on narcizista e el ghe ciava soło dełe so bire e le so droghe. Speso el mete in pericoło i so fijoi abandonandołi pa contentarse. Nonostante ła so personałità tegnosa, Frank el ama i so fijoi e a volte el prova a conportarse mejo;
 Emmy Rossum come Fiona Gallagher, ła festajoła, birba, pì vecia dei fijoi Gallagher, che ła ga cresuo i so fradełi da soła, pa colpa de Monica e Frank che i trascuravei, e ała fin ła ze deventà łori tutora legałe. Ła ga problemi co łe dipendense, co i conportamenti impulsivi e co dełe tendense autodistrutive.
 Jeremy Allan come Phillip, o Lip, Gallagher, el secondo Gallagher pì vecio, el ze masa intełigente, e el ze responsabiłe dei obleghi genitoriałi. Cofa so pare, el ga problemi co l'alcol. Neła diezima stajon, el deventa pare e el ze on mecanico de moto;
 Cameron Monaghan come Ian Gallagher, el corajoso, teston e pantalon Gallagher. El ze omosesuałe e el ze in na relasion tira e moła co Mickey, che spozara neła diezima stajon. Cofa so mare Monica, el sofre de disturbo bipołare. 
 Emma Kenney come Deborah, o Debby, Gallagher, ła pì determinà Gallagher, che ła deventa mare a quindaze ani. Pi vanti, ła conta de esar omosesuałe e ła va fora co Sandy Milkovich, ła germana de Mickey e Mandy. Ła ga problemi de abandono pa colpa del conportamento Frank e Monica. Co ła deventa granda, ła deventa pì libara.
 Ethan Cutkosky come Carl Gallagher, el Gallagher co tendense a conbinar cazini. El va in on riformatorio, ma el crese e el vołe deventar on pulisioto, dopo che el asiste a on omicidio, e el vołe judar i poareti.
 Christian Isaiah come Liam Gallagher, el fradeło mulato, di cui no se conose i zenitori. Come fradeło pi ceo, el ze a riorità deła fameja.
 Justin Chatwin come Steve Wilton, o Jimmy Lishman, on rubaro de auto che el ze inamorà de Fiona pa łe prime tre stajon.
 Shanola Hampton come Veronica "V" Fisher, ła mejo amiga de Fiona e so visina; ła vive co so mario Kevin e, pi vanti, co łe so do fijołe zemełe. Ea e Kevin łi juta i Gallagher, e łi ze łe figure zenitoriałi.
 Steve Howey come Kevin "Kev" Ball, el mario de Veronica e el paron deł locałe prinsipałe deła serie, el Alibi. El vien da na dura infansia e el ze stà in on sistema de adosion pa ło pi deła so infansia, ma el ga na personalità s-centrà e pantalona.
 Noel Fisher come Mickey Milkovich, on viołento e eratico membro deła fameja Milkovich, visini dei Gallagher. El ze el prinsipałe amor de Ian e pi vanti el vien a esar so mario. El vien estranja dała so fameja parché łi ze omofobi e suprematisti bianchi. El ga na ex-mojer, Svetlana, che el ga dovuo sposar pa obligo de so pare omofobo.
 Joan Cusack come Sheila Jackson, mare de Karen e amor imposibiłe de Frank pa łe prime sinque stajon. Ła ze osesiona col seso e ghe piaze dominar i omeni; ła sofre de agorafobia che no ła asa ndar fora de caza inti'e prime stajon. Ła asa Chicago co on RV inti'a quinta stajon.
 Laura Slade Wiggins come Karen Jackson, ła fijoła ribeła e distrutiva de Sheila, e el amor de Lip. Pi vanti, ła vien ciapà soto da Mandy, che ła asa co on malan selebrałe, e deside de trasferirse co el so ex-mario massa pi vecio de ea, Jody, pa sercar dei tratamenti in Arizona.
 Zach McGowan come Jody Silverman, El mario de Karen, e pare adotivo de so fijoło, che pi vanti deventa el amor de Sheila prima riunirse co Karen e el se ga trasferio.
 Emma Greenwell come Mandy Milkovich, ła soreła de Mickey, amor de Lip, e mejo amiga de Ian, che ga fà finta de esar so moroza inti'e prime stajon parché scondar el fato che el fose omosesuałe. Ła asa Chicago pa scanpar da so morozo abusivo. Ła deventa na escort. She eventually leaves to escape her physically abusive boyfriend. She later returns to come back as an escort. 
 Jane Levy ła ga resità come Mandy pa 6 epizodi deła prima stajon.
 Jake McDorman come Mike Pratt, el amor e el capocia de Fiona.
 Emily Bergl come Sammi Slott, ła trascurà e manipołativa sorełastra pi vecia dei Gallagher, pandà inti'a quarta stajon come prodoto de na scanpateła de Frank. Ła ze ła mare de Chuck.
 Isidora Goreshter come Svetlana Yevgenivna, na imigrata rusa, che ła ze ła mojer de Mickey e ła mare de so fijoło. Ła ga divorsià e ła ze finià in na relasion a tre co Kevin e Veronica mentre ła lavorava co łori.
 Richard Flood come Ford Kellogg, on scuerarioło irlandeze e amor de Fiona.
 Kate Miner come Tami Tamietti, na paruchiera che ła vien dała clase media, amor de Lip e mare de so fijoło.

Cołegamenti